stanford-oval/wikipedia huggingface dataset:
יחסי אוסטרליה – סן מרינו
סקירה כללית

אוסטרליה וסן מרינו כוננו את יחסיהן הדיפלומטיים הרשמיים בשנת 1995, שגרירות אוסטרליה ברומא הואמנה עליהם. סן מרינו החזיקה בעבר קונסול כבוד בוויקטוריה כולה, ומאז 2016 הוא יושב במלבורן. כהוקרה מצד אוסטרליה על שיתוף הפעולה של סן מרינו איתה נחתם בין שתי המדינות הסכם בשנת 2010 בנוגע לחילופי מידע בנושא המיסים.
תוכנית אשרת עבודה משותפת של (WHM) בין אוסטרליה לסן מרינו נכנסה לתוקף ב-1 בינואר 2017. ה- WHM היא תוכנית חילופי תרבות, המספקת הזדמנות לצעירים ליהנות מחופשה ארוכה בסן מרינו ובאוסטרליה, במהלכם יוכלו לקחת על עצמם עבודה לטווח קצר וללמוד במדינה השנייה.
השר הפרלמנטרי האוסטרלי לענייני חוץ וסגן הפרלמנט האוסטרלי, ריצ'רד מרלס, ביקר באנדורה באפריל 2012. ביקור זה היה הביקור הראשון מדרג גבוה של אדם כלשהו מהמדינה השנייה. הסנאטור הונטה קונסטטה פיירוונטי וולס, השר לפיתוח בינלאומי ומדינות האוקיינוס השקט, ביקר בסן מרינו בינואר 2017 כדי לדון בהזדמנויות להגברת הסחר הדו-צדדי וכדי להרחיב השקעות פרטיות במדינה השנייה.
היחסים הכלכליים של אוסטרליה עם סן מרינו הם מינימליים וסטטיסטיקה רשמית של משרד החוץ האוסטרלי לא נרשמות.
נציגויות

סן מרינו אינה מיוצגת באוסטרליה בדרג השגרירות. סן מרינו מיוצגת באוסטרליה בדרג הקונסולרי באמצעות קונסוליה שהיא מחזיקה במלבורן.
אוסטרליה אינה מיוצגת בסן מרינו בדרג השגרירות אלא באמצעות שגרירותה ברומא, בירת איטליה.
כלב אפנדופולו

| --- | --- |
 לידה:  1 בדצמבר 1464 אדירנה, האימפריה העות'מאנית 
 פטירה:  6 במרץ 1523 (בגיל 58) 
 מדינה:  האימפריה העות'מאנית 
 שפות היצירה:  טורקית, עברית 
 
כָּלֵב בן אליהו אפנדופולו (בטורקית: Caleb Afendopolo; ב' בטבת ה'רכ"ה, 1 בדצמבר 1464 – י"ט באדר ה'רפ"ג, 6 במרץ 1523) היה משורר וחכם קראי.
ביוגרפיה

נולד בעיר אדירנה (אדריאנופול) שבטורקיה, שימש כחכם קראי בעיר קונסטנטינופול  השלים את ספר ההלכה הקראי של החכם הקראי אליהו בשייצי "אדרת אליהו" שהרי גם רבו וגיסו, היה תלמיד גם של הרב מרדכי כומטיאנו. 
בעל ידע בחוכמות חיצוניות כמו אסטרונומיה והנדסה בנוסף שלט בשפות רבות, ובצמחי מרפא שונים. היה בקיא בספרי הרמב"ם, והשפעת הרמב"ם ניכרת בספרו "עשרה מאמרות". כתב שירי קודש וחול בשירתו ניכרת ההשפעה של תקופת הרנסאנס, ושירי עם טורקים.
התנגד ליהדות הרבנית וקבע שהרבנים הם שנפרדו מהיהדות, אחת הראיות לכך היא מזמור קי"ט בתהילים המדבר על שבח התורה ומעיד לדבריו על העדר תורה שבעל פה, בנוסף הוא מגדיר את הרבניים כגאים על זה שהטילו עונש מוות לעובר על דבריהם, ואילו לעובר על דברי התורה רק עונש מלקות.
חיבר ספרים ושירים רבים בהם עשרה מאמרות, גן המלך (דיוואן), פתשגן כתב הדת ועוד.
נישא לכרישווייד, אחות החכם אליהו בשייצי, להם נולדו שלושה בנים.
לקריאה נוספת

פרופ' מישאל מסורי-כספי, כלב אפנדופולו, משורר וחכם קראי, בתוך ידע-עם (תשמ"ט) עמודים 92-101. באתר רמבי
שמעון ברנשטיין, השירים לחודשי השנה לכלב אפנדופולו הקראי, בתוך חורב (כתב עת) כרך יא, עמודים 54-85.
הערות שוליים

↑  שמעון ברנשטיין, מחברות כלב בן אליהו אפנדופולו הקראי, Hebrew Union College Annual, כרך 24 עמוד כ"ו.
↑  אברהם דוד, ידיעות חדשות על כלב אפנדפולו, קרית ספר מ"ח (ה'תשל"ג) עמוד 180.
↑  תלמוד בבלי, מסכת עירובין, דף כ"א, עמוד ב'.
| --- | --- |
בקרת זהויות :  NLI: 987007257568005171  GND: 104274131  ISNI: 0000 0000 6666 2008  LCCN: no00004943  SELIBR: 268304  VcBA: 495/56787  VIAF: 15146522312132391609   WorldCat (עם VIAF): 15146522312132391609
יחסי אוסטרליה – מקדוניה הצפונית

| יחסי אוסטרליה – מקדוניה הצפונית |
| --- | --- |
אוסטרליה: מקדוניה הצפונית


אוסטרליה: מקדוניה הצפונית
שטח (בקילומטר רבוע)
7,741,228: 25,713
אוכלוסייה
26,778,707: 1,820,681
תמ"ג (במיליוני דולרים)
1,723,827: 14,761
תמ"ג לנפש (בדולרים)
64,373: 8,108
משטר
מונרכיה חוקתית: רפובליקה

יחסי אוסטרליה–מקדוניה הצפונית הם היחסים הדיפלומטיים הרשמיים שבין הקהילייה של אוסטרליה לבין רפובליקת מקדוניה הצפונית.
סקירה כללית

על פי משרד החוץ האוסטרלי היחסים הדיפלומטיים שבין שתי המדינות הם יחסים חמים. שיתוף הפעולה שבין שתי המדינות מתבטא בעיקר בעזרה הדדית האחת לשנייה בארגונים בינלאומיים כגון האומות המאוחדות. ישנו בין שתי המדינות שיתוף פעולה גם בתחום הביטחון העולמי שהחל בחתימת מזכר הבנות בין שתי המדינות בנושא הלחימה בטרור.
אוסטרליה הכירה במדינה בשם הרפובליקה היוגוסלבית לשעבר של מקדוניה בפברואר 1994 והיחסים הדיפלומטיים שבין שתי המדינות כוננו ב-20 באוקטובר 1995. אוסטרליה תמכה בהסכם פרספה שבין יוון למקדוניה הצפונית ונחתם רשמית בחודש פברואר 2019. בו שינתה מקדוניה הצפונית רשמית את השם מן הרפובליקה של מקדוניה (חבל ארץ שרובו ביוון מה שגרם למתיחות) לשם הרפובליקה של מקדוניה הצפונית.
בין שתי המדינות מתקיים סחר בסדר גודל קטן.
נציגויות דיפלומטיות

מקדוניה הצפונית מיוצגת באוסטרליה בדרג השגרירות באמצעות שגרירות שהיא מחזיקה בקנברה, בירת המדינה. מקדוניה הצפונית מיוצגת באוסטרליה גם בדרג הקונסולרי באמצעות שלוש קונסוליות בערים: פרת', מלבורן וסידני.
אוסטרליה אינה מיוצגת במקדוניה הצפונית בדרג השגרירות, אלא באמצעות השגרירות שהיא מחזיקה בבלגרד, בירת סרביה הסמוכה. אוסטרליה מיוצגת במקדוניה הצפונית בדרג הקונסולרי באמצעות קונסוליה שהיא מחזיקה בסקופיה, בירת המדינה.
יחסי אוסטרליה – סנט לוסיה

| יחסי אוסטרליה – סנט לוסיה |
| --- | --- |
אוסטרליה: סנט לוסיה


אוסטרליה: סנט לוסיה
שטח (בקילומטר רבוע)
7,741,228: 616
אוכלוסייה
26,778,707: 179,845
תמ"ג (במיליוני דולרים)
1,723,827: 2,520
תמ"ג לנפש (בדולרים)
64,373: 14,012
משטר
מונרכיה חוקתית: מונרכיה חוקתית   דמוקרטיה

יחסי אוסטרליה–סנט לוסיה הם היחסים הדיפלומטיים הרשמיים שבין הקהילייה של אוסטרליה לבין סנט לוסיה.
סקירה כללית

היחסים בין הקהילייה של אוסטרליה לבין סנט לוסיה כוננו בשנת 1982, שלוש שנים לאחר עצמאותה של האחרונה. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. במפקד האוכלוסין האוסטרלי בשנת 2016 הזדהו 60 אוסטרלים כילדי סנט לוסיה.
שתי המדינות הן חברות בארגון האומות המאוחדות, ושתיהן חלק מחבר העמים הבריטי. בשתי המדינות שולט אותו המונרך. שוק התיירות והמסחר בין שתי המדינות הוא זניח - פחות ממאתיים מבקרים בשנה ממדינה למדינה. בין שתי המדינות מפגשים אחדים של רמי דרג, ואף ביקור רם דרג אחד של חבר בפרלמנט האוסטרלי בסנט לוסיה שנערך בשנת 2012.
נציגויות דיפלומטיות

סנט לוסיה אינה מיוצגת באוסטרליה, הן בדרג השגרירות והן בדרג הקונסולרי.
אוסטרליה אינה מיוצגת בסנט לוסיה, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על סנט לוסיה.
ים בוהאי

| --- | --- |

 מידע כללי
 מיקום:  הים הצהוב, האוקיינוס השקט 
 סוג:  ים שולי 
 מידות
 שטח:  77,000 קילומטר רבוע
 מידע נוסף
 נהר מזין:  Luan River, Jiaolai, Weihe, Xiaoling River, Hai River, Bailang He, Daling River, Mihe, הנהר הצהוב, Xiaoqing River, בפסקה זו 2 רשומות נוספות שטרם תורגמו 
 מדינות באגן הניקוז:  הרפובליקה העממית של סין 
 קואורדינטות:  38°42′N 119°54′E﻿ / ﻿38.7°N 119.9°E﻿ / 38.7; 119.9
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןים בוהאי(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןים בוהאי
 
מיקום ים בוהאי בכחול
ים בוהאי (במנדרינית תקנית: 渤海; בפין-יין: Bóhǎi, מילולית "ים בּוֹ") הוא ים שולי ששטחו בערך 78,000 קילומטרים רבועים בחוף המזרחי של הרפובליקה העממית של סין. זוהי השלוחה הצפונית-מערבית והפנימית ביותר של הים הצהוב ומתחברת אליו במצר בוהאי.
ים בוהאי מוקף בארבעה ממחוזות הרפובליקה העממית של סין משלושה מאזורי סין: ליאונינג (מצפון-מזרח סין), חביי והמחוז העירוני טיינג'ין (מצפון סין) ושאנדונג (ממזרח סין), ונחשבת למים פנימיים של הרפובליקה העממית של סין. זהו מרכז האזור הכלכלי של בוהאי, וקרבתו לבייג'ינג, בירת סין הפכה אותו לאחד מהנתיבים הימיים העמוסים ביותר בעולם.
עד תחילת המאה ה-20 היה הים מכונה לעיתים קרובות כ"מפרץ גְ'ה-לִי" (直隸海灣, בפין-יין: Zhílì Hǎiwān) או "מפרץ בֵּייגְ'ה-לִי" (北直隸海灣, בפין-יין: Běizhílì Hǎiwān). מחוזות ג'ה-לי ובייג'ה לי (צפון ג'ה-לי) היו מחוזות היסטוריים באזור שסביב בייג'ינג.
גאוגרפיה

יש שלושה מפרצים עיקריים בים בוהאי: מפרץ לאיג'ואו בדרום, מפרץ בוהאי במערב ומפרץ ליאודונג בצפון. המחוזות הגובלים בים בוהאי הם (כנגד כיוון השעון) ליאונינג, חביי, המחוז העירוני טיינג'ין ושאנדונג.
הנהרות העיקריים הנשפכים לים בוהאי כוללים את הנהר הצהוב, שיאוצ'ינג, האי, לואן, דאי, דאלינג, שיאולינג, ליאו ודאליאו.
יש כמה מאגרי נפט חשובים בסמוך לים, כולל שדה שנגלי (שדה הנפט השני בגודלו בסין). איים או קבוצות איים חשובים בים כוללים את איי צ'אנגשאן (长山列岛, בפין-יין: Zhǎng shān lièdǎo), ג'וחווה (觉华岛, בפין-יין: Jué huá dǎo), הר ביג'יה (笔架山, בפין-יין: Bǐjià shān), צ'אנגשינג (长兴岛, בפין יין:Zhǎngxìng dǎo), שיג'ונג (西中岛, בפין יין: Xī zhōng dǎo), איי מאיי המערביים והמזרחיים (蚂蚁岛, בפין-יין: Mǎyǐ dǎo), האי ג'וּ (猪岛, בפין-יין: Zhū dǎo) והאי שֶׁה (蛇岛, בפין-יין: Shé dǎo).
גאוגרפיה > מצר בוהאי

היציאה מים בוהאי מוגבלת בשל ארכיפלג צ'אנגשאן שהוזכר לעיל המשתרע בין דאליין והמועצה לו'שנקואו בקצה הדרומי של חצי האי ליאודונג, לבין כף פֶּנְגְלָאי על הבליטה הצפונית ביותר של חצי האי שאנדונג. בשל קרבתה לעיר הבירה בייג'ינג, והאוכלוסייה של המחוזות המקיפים את ים בוהאי המונה מעל ל-210 מיליון תושבים, הפכה יציאת ים בוהאי לים הצהוב, "מצר בוהאי" (渤海 海峡, בפין-יין: Bóhǎi hǎixiá) לאחד מנתיבי הים העמוסים ביותר. בגלל שרשרת איי צ'אנגשאן, המשתרעת לאורך המחצית הדרומית של המצר, מחולק מצר בוהאי לכמה ערוצים, שבהם הרחב והעמוק ביותר הוא "ערוץ לָאוטְיֵה-שָׁאן" (老铁山水道, בפין-יין: Lǎo tiě shān shuǐdào).
נמלים עיקריים

יש שישה נמלים עיקריים לאורך חופי ים בוהאי, שבהם שונעו מעל ל-100 מיליון טון סחורות, אם כי נמל טָאנְגְשָׁאן מפוצל לחלוקה נוספת לגִ'ינְגְטָאנְג וצָאופֵיידְייֵן:
נמל יינגקואו (营口港, בפין-יין: Yíngkǒu gang)
נמל צ'ינגחוואנגדאו (秦皇岛港, בפין-יין: Qínhuángdǎo gang)
נמל ג'ינגטאנג (京唐港, בפין-יין: Jīngtáng gang)
נמל טאנגשאן (唐山港, בפין-יין: Tángshān gang)
נמל טאנגשאן צאופיידיין (曹妃甸港, בפין-יין: Cáofēidiān gang)
נמל טיינג'ין (天津港, בפין-יין: Tiānjīn gang)
נמל חוואנגחווה (黄骅港, בפין-יין: Huánghuá gang)
נמל לונגקואו (龙口港, בפין-יין: Lóngkǒu gǎng)
בנמל לונגקואו שונעו 70 מיליון טון סחורות ב-2013, וצפוי שהנמל יגיע לציון הדרך של 100 מיליון טון בקרוב. שני נמלים נוספים, נמל דאליין (大連港, בפין-יין: Dàlián gǎng) ונמל ינטאי (烟台港, בפין-יין: Yāntái gǎng) נחשבים מסורתית כשייכים לים בוהאי, אף שאם לדייק הם שוכנים מחוץ לגבולות הים.
מאגרי נפט וגז

ים בוהאי מכיל מאגרי נפט וגז משמעותיים, המספקים חלק גדול מהתפוקה מהים של סין. השדה הראשי באזור נקרא שדה שנגלי (שדה הנפט השני בגודלו בסין), והוא מנוצל מאז שנות השישים. הוא עדיין מפיק כחצי מיליון חביות ביום, אך התפוקה הולכת ומצטמצמת. הייצור נשלט על ידי חברות הנפט הסיניות הגדולות (חברת China National Offshore Oil Corporation הוקמה עבור אזור זה), אבל יש נוכחות גם של חברות זרות, דוגמת ConocoPhilips,‏ Roc Oil‏, ואחרות.
שדה גוּדָאו השוכן באגן גָ'אנְחְווָה נתגלה ב-1968 בהתבסס על סקרים סייסמיים ומגנטיים שנערכו בשנים 1963–1964. המאגר כולל בתצורות גְווָאנְטָאו (מיוקן) ומִינְגְחְווָאגֶ'ן (פליוקן) בתוך קמר דמוי כיפה. שדה הנפט סְווֵיְג'ונְג 1–36 נתגלה ב-1987. הנפט מופק מאבן חול ששקעה באגמים ובדלתאות של נהרות מהאוליגוקן.
דליפות נפט דווחו לעיתים קרובות באזור זה. שלוש דליפות נפט התרחשו בתוך חודשיים ב-2011.
מנהרת מצר בוהאי

ביולי 2013 הכריזה ממשלת הרפובליקה של סין שהיא מתכננת לבנות מסילת רכבת שתחבר בין דאליין שבחצי האי ליאודונג, וינטאי שבחצי האי שאנדונג. אורך המסילה המתוכננת 123 קילומטרים, ומתוכם 90 קילומטרים במנהרה תת-ימית לרוחב מצר בוהאי. המנהרה התת-ימית המתוכננת ארוכה יותר משתי המנהרות התת-ימית הארוכות ביותר הקיימות: מנהרת התעלה ומנהרת סייקן ביחד. המסילה המתוכננת אמורה לקצר את זמן הנסיעה בין שתי הערים סביב ים בוהאי (כיום בין 8 ל-10 שעות) לפחות משעה. נכון ל-2020 הפרויקט, שמשך הקמתו מוערך ב-15 שנים, ועלותו מוערכת ב-44 מיליארד דולר, טרם החל, ויש מחלוקת על עצם קיומו בשל הפגיעה הצפויה לסביבה. דרך המצר עוברים כרבע מכלל העופות הנודדים של סין.
הערות שוליים

↑  הערה לשונית. אף שים שולי זה מכונה בכמה שפות גם "מפרץ בוהאי" (Bohai Gulf), בעברית יוצר כינוי זה בלבול עם אחד המפרצים הפנימיים בים זה הקרוי גם הוא "מפרץ בוהאי" (Bohai Bay). העברית דלה מדי לתרגום ישיר. גם Gulf וגם Bay מתורגמים ל"מפרץ", אבל Gulf מתאר מפרץ גדול מאוד, דוגמת מפרץ מקסיקו (Gulf of Mexico) ו-Bay מתאר מפרץ קטן, דוגמת מפרץ חיפה (Haifa Bay).
↑  China. Background. US Energy Information Administration
↑  China. Key facts. conocophillips.com
↑  Roc Oil begins Bohai Bay oil production
↑  Gustavson, J.B., and Gang, X.S., 1992, The Suizhong 36-1 Oil Field, Bohai Gulf, Offshore China, In Giant Oil and Gas Fields of the Decade, 1978-1988, AAPG Memoir 54, Halbouty, M.T., editor, Tulsa: American Association of Petroleum Geologists
↑  China: Third Oil Spill in Bohai Sea in Less than Two Months. Offshore Energy Today (12 July 2011).
↑  Minnie Chan, Plan to build world's longest undersea tunnel from Dalian to Yantai
↑  Should China Build the World’s Longest Undersea Tunnel?
| --- | --- |
בקרת זהויות :  NLI: 987007548736905171  GND: 4468543-9  LCCN: sh86002618  VIAF: 243175262   WorldCat (עם VIAF): 243175262 
תוכנית נתיבי הים של מנהל הבטיחות הימית של סין לים בוהאי. הנתיבים המתוכננים חופפים לנתיבים בשימוש
חוף סלעי סמוך לדאליין
יחסי דרום אפריקה – מקסיקו

| יחסי דרום אפריקה – מקסיקו |
| --- | --- |
דרום אפריקה: מקסיקו


דרום אפריקה: מקסיקו
שטח (בקילומטר רבוע)
1,219,090: 1,964,375
אוכלוסייה
64,192,939: 131,133,866
תמ"ג (במיליוני דולרים)
377,782: 1,788,887
תמ"ג לנפש (בדולרים)
5,885: 13,642
משטר
רפובליקה: רפובליקה פדרלית

יחסי דרום אפריקה–מקסיקו הם היחסים הדיפלומטיים בין מקסיקו לבין דרום אפריקה. שתי המדינות הן חברות בכלכלות הגדולות של ה-G-20 והאו"ם. היחסים ידעו עליות ומורות בגלל משטר האפרטהייד.
היסטוריה

לפני מלחמת העולם השנייה, היחסים הדיפלומטיים בין מקסיקו לדרום אפריקה כמעט ולא התקיימו. בשנות ה-30 של המאה ה-20 פתחה מקסיקו קונסוליית כבוד בקייפטאון. מאז יישום רשמי של האפרטהייד על ידי ממשלת דרום אפריקה; מקסיקו התנגדה נחרצות למדיניות האפרטהייד של דרום אפריקה באו"ם. מקסיקו התנגדה גם למעורבותה של דרום אפריקה והתערבויות צבאיות באנגולה, נמיביה ורודזיה (זימבבואה של ימינו). בשנת 1974 סגרה מקסיקו את קונסוליית הכבוד שלה בקפייטאון ובשנת 1976, מקסיקו אישרה את האמנה הבינלאומית לביטול כל צורות של אפליה גזעית שכללה התחייבות שלא לקיים יחסים כלכליים, כלכליים, מסחריים, ספורט, ותיירותיים עם דרום אפריקה.
בשנים 1980–1981 הייתה מקסיקו חברה בלתי קבועה במועצת הביטחון של האומות המאוחדות. בהיותה במועצה, מקסיקו הצביעה בעד החלטה 475 של מועצת הביטחון של האו"ם המגנה את ההתקפות המתמשכות על אנגולה על ידי דרום אפריקה באמצעות דרום-מערב אפריקה הכבושה (נמיביה של ימינו). בשנת 1985, במהלך ישיבת האו"ם לנמיביה בווינה, קראה מקסיקו לסנקציות מלאות נגד ממשלת דרום אפריקה. בשנת 1968 דרום אפריקה לא הוזמנה להשתתף באולימפיאדת הקיץ שהתקיימה במקסיקו סיטי.
בשנת 1991 ביקר נלסון מנדלה, ראש הקונגרס הלאומי האפריקני, במקסיקו ובכך סלל את הדרך לקיום יחסים דיפלומטיים רשמיים ב-27 באוקטובר 1993. בשנת 1994 שתי המדינות הקימו משלחת דיפלומטית זו בבירתה של זו, בהתאמה.
בספרו "עשרת הגדולים: השווקים הגדולים המתעוררים ואיך הם ישנו את חיינו" משנת 1997, זיהה ג'פרי גרטן, דיקן אמריטוס בבית הספר למינהל ייל, את מקסיקו וגם את דרום אפריקה כ-10 כלכלות גדולות. בשנת 1999 נסע שר החוץ המקסיקני רוזאריו גרין לדרום אפריקה כדי להשתתף בהשבעת הנשיא תאבו מבקי. בשנת 2002 ביקר הנשיא מבקי במקסיקו כדי להשתתף בקונצנזוס של מונטריי ונפגש עם נשיא מקסיקו ויסנטה פוקס. באותה השנה ביקור הנשיא פוקס בדרום אפריקה. ביוני 2010 ביקר נשיא מקסיקו פליפה קלדרון בדרום אפריקה כדי להשתתף במונדיאל 2010 ונפגש עם נשיא דרום אפריקה, ג'ייקוב זומה. בנובמבר 2010 ביקר הנשיא זומה במקסיקו והשתתף בוועידת האקלים של האו"ם לשנת 2010 בקנקון.בדצמבר 2013 ביקר נשיא מקסיקו אנריקה פניה נייטו בדרום אפריקה כדי להשתתף בהלוויית נלסון מנדלה.
בשנת 2019, ביקור שר החוץ המקסיקני הזר, ג'וליאן ונטורה ולרו, ביקר בדרום אפריקה כדי לחגוג 25 שנות יחסים דיפלומטיים בין שתי המדינות.
ביקורים רמי דרג

ביקורים רשמיים ממקסיקו לדרום אפריקה
שרת החוץ כרמן מורנו טוסקנו (1998).
שר החוץ רוסאריו גרין (1999).
הנשיא ויסנטה פוקס (2002).
שרת החוץ פטריסיה אספינוסה (2009).
הנשיא פליפה קלדרון (2010).
הנשיא אנריקה פניה נייטו (2013).
שר החוץ חוסה אנטוניו מידאה (2017).
שר החוץ חוליאן ונטורה ואלרו (2019).
ביקורים רשמיים מדרום אפריקה למקסיקו
הנשיא תאבו מבקי (2002).
סגן הנשיא פומזייל מלאמבו-נקוקה (2008).
הנשיא ג'ייקוב זומה (2010, 2012).
שר החוץ מייט נקואנה-משבנה (2010).
סגן הנשיא סיריל רמפוזה (2015).
הסכמים דו צדדיים

שתי המדינות חתמו על מספר הסכמים דו צדדיים כמו הסכם לשיתוף פעולה כללי (1998); הסכם לשיתוף פעולה תרבותי (2004); הסכם לשיתוף פעולה טכני בנושא פיתוח חברתי (2006); מזכר הבנות בין האוניברסיטה האוטונומית צ'אפינגו לאוניברסיטת המדינה החופשית (2006); הסכם שיתוף פעולה בנושא שימור מינים בין גן החיות של צ'אפולטפק לגן החיות בפרטוריה (2007); מזכר הבנות להקמת ועדה דו-לאומית מקסיקו-דרום אפריקה (2009); הסכם למניעת מיסוי כפול ומניעת התחמקות ממס (2009); הצהרה משותפת של מקסיקו-דרום אפריקה: לקראת יחסי עדיפות (2010); הסכם לשיתוף פעולה מדעי וטכנולוגי (2010); מזכר הבנות להקמת מנגנון התייעצות בענייני עניין הדדי (2011); אמנת הסגרה (2014); מזכר הבנות בין ProMéxico לסחר והשקעות דרום אפריקה (2014); הסכם לשיתוף פעולה בתיירות (2014) והסכם לשיתוף פעולה בין האוניברסיטה הלאומית האוטונומית של מקסיקו במקסיקו לבין אוניברסיטת וייטווטרסאנד בדרום אפריקה להקמת מרכז ללימודי מקסיקו באוניברסיטת וייטווטרסנד (2017).
יחסי סחר

בשנת 2018 הסתכם הסחר בין שתי המדינות ב-649 מיליון דולר. הייצוא העיקרי של מקסיקו לדרום אפריקה כולל: ציוד מכונות, מכוניות, ציוד צילום ורפואה. הייצוא העיקרי של דרום אפריקה למקסיקו כולל: מינרלים, מוצרים מבוססי ברזל, ציוד אווירונאוטיקה ומכוניות. חברות רבות לאומיות מקסיקנית כגון אצטקה מוצרי מזון מקסיקניים, גרופו בימבו, Gruma ו-KidZania פועלות בדרום אפריקה.
נציגויות דיפלומטיות

דרום אפריקה מחזיקה במקסיקו שגרירות במקסיקו סיטי ו-3 קונסוליות בגוודלחרה, קנקון ומונטריי.
מקסיקו מחזיקה בדרום אפריקה שגרירות בפרטוריה.
יחסי אוסטרליה – כורדיסטן העיראקית

| יחסי אוסטרליה – כורדיסטן העיראקית |
| --- | --- |
אוסטרליה: כורדיסטן העיראקית


אוסטרליה: כורדיסטן העיראקית
משטר
מונרכיה חוקתית פדרלית: דמוקרטיה פרלמנטרית

שטח (קמ"ר)
7,741,228: 191,660
אוכלוסייה
26,163,226: 28,000,000
תמ"ג (במליוני דולרים)
1,542,660: 
יחסי אוסטרליה-כורדיסטן העיראקית הם היחסים הדו-צדדיים בין אוסטרליה וכורדיסטן העיראקית. בעוד שלאוסטרליה אין נציגות בכורדיסטן, כורדיסטן מחזיקה בנציגות בסידני.
באוסטרליה פעיל לובי פרו-כורדי.
היסטוריה

בסוף 2014, ממשלת אוסטרליה בראשות טוני אבוט אישרה את הכשרתם של חיילי הפשמרגה על ידי צבא אוסטרליה, ואף סיפקה לכורדים תחמושת בספטמבר 2014. באפריל 2016, נחשף כי צוות קבוצת מבצעים מיוחדים של הצבא האוסטרלי סייע ברמת האוגדה בשיתוף עם מפקדי הפשמרגה.
בשנת 2015, שר החוץ הכורדי פלאח מוסטפא בכיר ביקר באוסטרליה ונפגש עם שרת החוץ האוסטרלית ג'ולי בישופ כדי לדון בנסיבות הביטחוניות בכורדיסטן וביחסים הבילטרליים.
לקריאה נוספת

Benjamin Isakhan and William Gourlay. "The Kurdish Referendum and Australia's Policy Options - AIIA". Australian Institute of International Affairs. נבדק ב-6 ביולי 2019. {{cite news}}:  (עזרה)
"Wyatt Roy caught in deadly firefight between Peshmerga and IS in Iraq". SBS News (באנגלית). 29 בספטמבר 2016. נבדק ב-6 ביולי 2019. {{cite news}}:  (עזרה)
יחסי אוסטרליה – סנט קיטס ונוויס

| יחסי אוסטרליה – סנט קיטס ונוויס |
| --- | --- |
אוסטרליה: סנט קיטס ונוויס


אוסטרליה: סנט קיטס ונוויס
שטח (בקילומטר רבוע)
7,741,228: 261
אוכלוסייה
26,778,707: 46,863
תמ"ג (במיליוני דולרים)
1,723,827: 1,077
תמ"ג לנפש (בדולרים)
64,373: 22,983
משטר
מונרכיה חוקתית: מונרכיה חוקתית   פדרציה

יחסי אוסטרליה–סנט קיטס ונוויס הם היחסים הדיפלומטיים הרשמיים שבין הקהילייה של אוסטרליה לבין פדרציית סנט כריסטופר ונוויס.
סקירה כללית

היחסים בין הקהילייה של אוסטרליה לבין סנט קיטס ונוויס כוננו בשנת 1986, שלוש שנים לאחר עצמאותה של האחרונה. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. במפקד האוכלוסין האוסטרלי בשנת 2016 הזדהו 40 אוסטרלים כילידי סנט קיטס ונוויס.
שתי המדינות הן חברות בארגון האומות המאוחדות, ושתיהן חלק מחבר העמים הבריטי. בשתי המדינות שולט אותו המונרך. שוק התיירות והמסחר בין שתי המדינות הוא זניח - פחות מעשרים מבקרים בשנה ממדינה למדינה. לא קיימים תיעודים של מפגשים של רמי דרג מאוסטרליה ומסנט קיטס ונוויס.
נציגויות דיפלומטיות

סנט קיטס ונוויס אינה מיוצגת באוסטרליה, הן בדרג השגרירות והן בדרג הקונסולרי.
אוסטרליה אינה מיוצגת בסנט קיטס ונוויס, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על סנט קיטס ונוויס.
כלב ים כובעי

| כלב ים כובעי |
| --- | --- |
 פוחלץ של כלב ים כובעי
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
על־משפחה:: טורפים ימיים
משפחה:: כלבי ים
סוג:: Cystophora 
מין:: כלב ים כובעי
שם מדעי
 Cystophora cristata ‏ארקסלבן, 1777
תחום תפוצה


כלב ים כובעי (שם מדעי: Cystophora cristata) הוא מין יחיד בסוגו של כלב ים, החי באוקיינוס הארקטי. שמו ניתן כי הזכר מנפח את אפו לצורת כובע כדי למשוך נקבות.
מאפיינים

כלב הים הכובעי נמצא רק במערב ומרכז צפון האוקיינוס האטלנטי מסבאלברד במזרח עד מפרץ סנט לורנס שבקנדה במערב. זהו כלב ים אפור כסוף, בעל כתמים שחורים וראש כהה יותר. לגורים פרווה כחולה-אפורה עם בטן לבנה.
משקלם של הזכרים 300-410 ק"ג ואורכם עד 2.6 מטר. אצל כלב הים הכובעי קיימת דו צורתיות זוויגית והזכר גדול מהנקבה בהרבה, משקלה הממוצע של הנקבה 145-300 ק"ג ואורכה עד 2.03 מטר.
כלב הים ניזון בעיקר מסרטנים, קריל ודגים עם תוספת של דיונונים, רכיכות וכוכבי ים. וכן מדגים אדומים (ממשפחת Berycidae) ומדגי Mallotus העשירים בשומנים.
כלב הים חי בעיקר על קרחונים צפים באוקיינוס וגם בחופי ים סלעיים וצולל לעומק 100-600 מטר.
המין נמצא בסכנת הכחדה עקב ציד בשביל עורם, זיהום ימי והסתבכותם ברשתות דייגים.
הערות שוליים

↑  כלב ים כובעי באתר הרשימה האדומה של IUCN
כלב ים אפור

| כלב ים אפור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלבי ים
סוג:: Halichoerus 
מין:: כלב ים אפור
שם מדעי
 Halichoerus grypus ‏Fabricius, 1791
תחום תפוצה


כלב ים אפור (שם מדעי: Halichoerus grypus) או כלב ים אטלנטי הוא מין של כלב ים והיחידי בסוג Halichoerus, הנפוץ ומתרבה בחופים וימים רדודים באזור צפון האוקיינוס האטלנטי, משני עבריו (באירופה ובאמריקה).
מאפיינים

אורכו של כלב הים  3.3-2.5 מטר ומשקלו 310-170 ק"ג. הנקבות הרבה יותר קטנות מהזכרים, ובדרך כלל באורך 2-1.6 מטר ובמשקל 190-100 ק"ג. באוקיינוס האטלנטי הפרטים מעט יותר גדולים, כשהזכרים מגיעים למשקל 400 ק"ג והנקבות למשקל 250 ק"ג. הם דומים מעט לפוקת המפרץ, החיה באותו אזור, אך שונים ממנה באפם הארוך של הזכרים, פרופיל ראשם הישר יותר והם פחות מנומרים מהם. הזכרים יותר מנומרים מהנקבות ולעיתים יש להם צלקות על צווארם.
הם ניזונים ממגוון של דגים, בעיקר של קרקעית הים בעומק עד 70 מ' או יותר. צלופחוליים הם המזון העיקרי שלו באזורים מסוימים. באזורים אחרים המזון העיקרי הוא דגי בקלה, דגי משה רבנו, מליח ותריסניות. הוא יאכל גם תמנונים, לובסטרים ואפילו עופות ים וכלבי ים קטנים. הוא אוכל בממוצע 5 ק"ג ליום, אך הם לא אוכלים כל יום  והם צמים במשך עונת הרבייה.
הנקבות ממליטות בסתיו (במזרח האוקיינוס האטלנטי) או בחורף (במערב האוקיינוס האטלנטי) כשהגורים ניזונים מחלב עשיר ותוך חודש אחד הם מגדלים פרווה עמידה למים, ומסוגלים לצאת לים כדי לדוג בעצמם.
יש לכלב ים זה 2 תת-מינים:
Halichoerus grypus grypus – נפוץ בצפון האוקיינוס האטלנטי.
Halichoerus grypus macrorhynchus – נפוץ באזור הים הבלטי.
אוכלוסיית כלב ים זה מצויה בעלייה בשנים האחרונות, בעיקר במערב האוקיינוס האטלנטי - בארצות הברית ובקנדה. האוכלוסייה הגדולה ביותר העולם נמצאת באי סייבל שבנובה סקוטיה, קנדה.
כלב ים זה טורף לעיתים פרטים צעירים של פוקת המפרץ ושל פוקנה מצויה בעתות רעב. בנוסף התברר ממחקר מ-2014 שבים הצפוני ישנם אוכלוסיות כלבי ים בהם זכרים קניבלים הניזונים מגורי כלבי ים אפורים שננטשו.
הערות שוליים

↑  כלב ים אפור באתר הרשימה האדומה של IUCN
| --- | --- |
בקרת זהויות :  NLI: 987007543318805171  PLWABN: 9810664151705606  BnF: cb13541425z (data)  GND: 4163540-1  LCCN: sh85057321 
להקת כלבי ים
כלבי ים אפורים בוגרים בגן חיות